Han var søn af [[Carl Ahlefeldt]], blev [[1725]] [[sekondløjtnant]] i [[Kronprinsens Regiment]] og avancerede hurtigt. [[1729]] blev han [[Kaptajn (militær)|kaptajn]], [[1737]] karakteriseret og [[1740]] virkelig [[major]], men tog [[1741]] sin afsked af krigstjenesten. [[1746]] ansattes han atter i [[Hæren]], som [[oberst]] af [[infanteri]]et (med anciennitet fra [[1744]]). [[1750]] var han oberst i [[dragon]]erne, [[1753]] udnævntes han til [[generalmajor]], og [[1755]] blev han overkrigssekretær, men afgik fra denne stilling, da den franske feltherre grev [[Claude-Louis de Saint-Germain|Saint-Germain]] blev indkaldt her i landet for at reformere den danske hær og krigsbestyrelse, og [[1763]] ansat som [[Kommandant af København|guvernør]] i [[København]], samtidig med at han udnævntes til [[general]] af [[kavaleri]]et. Efter at St.-Germain var blevet styrtet som formand for det af ham oprettede Krigsdirektorium, indtrådte Ahlefeldt [[1766]] som næstformand i [[Det høje Krigsråd]] under prins [[Carl af Hessen]]s forsæde, indtil direktoriet det følgende år genoprettedes.
Personbillede_savnes Titler Samfund Historie